text: Rejsegilde på Kolding Sygehus
  24 februar 2011 kl. 14.28
  Et nyt mor-barn center kom i dag til verden på Kolding Sygehus.
  I dag var der rejsegilde til det, der til december skal være et nyt super afsnit for alt, hvad der handler om mødre og børn på Kolding Sygehus. 
  Det nye afsnit skal blandt andet indeholde fødegang, afsnit for for tidligt fødte og patienthotel.
  Fordelen ved at samle det hele på ét center er at patienter, læger og sygeplejersker med tilknytning til børn ikke længere bliver spredt ud over hele sygehuset.
  